ΓΡΑΠΤΗ ΕΡΩΤΗΣΗ E-3833/00

υποβολή: Raina Echerer (Verts/ALE) προς την Επιτροπή

(7 Δεκεμβρίου 2000)

Θέμα: Απειλές για τους κτηνιάτρους του δημοσίου και τις οργανώσεις προστασίας των ζώων

Με ευκαιρία την πρόσφατη περίπτωση απειλών κατά του διευθυντή της Οργάνωσης Προστασίας των Ζώων (GAIA) λόγω της δημοσιοποίησης ενός βίντεο για την κατάσταση των βελγικών σφαγείων καθώς και τις γνωστές σε μένα περιπτώσεις απειλής κτηνιάτρων του δημοσίου και των ελεγκτών μεταφοράς ζώων στην ΕΕ, οι οποίοι λόγω της προσωπικής τους εμπλοκής ή της τήρησης της οδηγίας 91/628/ΕΚ(1) επανειλημμένως έχουν δεχθεί μαζικές απειλές από το λόμπι των μεταφορέων τίθενται οι ακόλουθες ερωτήσεις:

1. Ποιες πληροφορίες έχει η Επιτροπή σχετικά με την πρακτική εκφοβισμού και/ή εκβιασμού κτηνιάτρων του δημοσίου ή άλλων αρχών και οργανώσεων, πρακτική που έχει ως στόχο να παραβιάζονται μερικώς ή πλήρως οι συχνά πολυδάπανες διατάξεις για την προστασία των ζώων, προϋπόθεση για τις επιστροφές κατά την εξαγωγή;

2. Υφίσταται ηποψία ότι σε μεμονωμένες περιπτώσεις ή ενδεχομένως και συστηματικά έχουνπάρξει παραβάσεις που γίνονται από εγκληματικές οργανώσεις και που οδηγούν επίσης στο να καταβάλλονται αδικαιολόγητα χρήματα από τους φορολογούμενους της ΕΕ;

3. Σε περίπτωση μερικής μόνο θετικής απαντήσεως των προηγούμενων ερωτήσεων, ποια μέτρα προτίθεται να λάβει η Επιτροπή σε κοινοτικό επίπεδο για να θέσει τέλος σε παρόμοιες απερίγραπτες καταστάσεις;

(1) ΕΕ L 340 της 11.12.1991, σελ. 17.

Απάντηση του κ. Byrne εξ ονόματος της Επιτροπής

(5 Φεβρουαρίου 2001)

Διάφορες οργανώσεις προστασίας των ζώων που εκπονούν μελέτες σχετικά με την καλή μεταχείριση των ζώων κατά τη μεταφορά τους ενημέρωσαν, επανειλημμένα, την Επιτροπή σχετικά με το ότι δέχθηκαν απειλές από μεταφορικές εταιρείες ή από τους εργαζόμενους σε αυτές.

Η Επιτροπή, ωστόσο δεν έχει στην κατοχή της αξιόπιστες αποδείξεις σχετικά με τυχόν παρεμπόδιση ή παρακώλυση των δημοσίωνπαλλήλων των κρατών μελών κατά την άσκηση των καθηκόντων τους στο πλαίσιο των διατάξεων της κοινοτικής νομοθεσίας σχετικά με τη μεταφορά των ζώων ή το καθεστώς των επιστροφών κατά την εξαγωγή ζωντανών βοοειδών σύμφωνα με τον κανονισμό (ΕΚ) 615/98(1).

Η Επιτροπή πραγματοποιεί τώρα έρευνες σε ορισμένα κράτη μέλη όσον αφορά τηνλοποίηση του κανονισμού της Επιτροπής (ΕΚ) 615/98 της 18ης Μαρτίου 1998 για ειδικές λεπτομέρειες εφαρμογής του καθεστώτος των επιστροφών κατά την εξαγωγή όσον αφορά την καλή μεταχείριση των ζωντανών βοοειδών κατά τη μεταφορά(2).

Η ευθύνη για να εξασφαλιστεί ότι δεν θα συμβαίνουν παραβάσεις του ποινικού δικαίου σε σχέση με τα θέματα που αναφέρει το αξιότιμο μέλος του Κοινοβουλίου παραμένει στα κράτη μέλη. Η Επιτροπή έχει ωστόσο την ευθύνη να εξασφαλίσει ότι τα κράτη μέληλοποιούν και επιβάλλουν δεόντως την εφαρμογή της σχετικής κοινοτικής νομοθεσίας. Η Επιτροπή θα πρέπει βεβαίως να εξετάσει τη δυνατότητα λήψης των κατάλληλων μέτρων εάνπάρχουν ενδείξεις ότι οι αρχές σε κάθε κράτος μέλος δεν είναι σε θέση, λόγω της συμπεριφοράς του είδους που αναφέρει το αξιότιμο μέλος του Κοινοβουλίου, να εξασφαλίσουν τη συμμόρφωση με τιςποχρεώσεις που απορρέουν από το κοινοτικό δίκαιο στον τομέα αυτόν.

Στη συνάρτηση αυτή η Επιτροπή είναι φυσικά πρόθυμη να εξετάσει προσεκτικά κάθε αποδεικτικό στοιχείο που μπορεί να προσκομίσει το αξιότιμο μέλος του Κοινοβουλίου για να στηρίξει τους ισχυρισμούς του.

(1) ΕΕ L 82 της 19.3.1998.

(2) ΕΕ L 82 της 19.3.1998.